**The effect of the COVID-19 pandemic on saving behavior: Case of Romania**

**Conf. Univ. Dr. Anisoara Niculina Apetri**

*Abstract:*

*În societatea contemporană, la nivel macroeconomic cât și la nivel individual, de persoană sau societate, economiile dețin un rol esențial cu impact direct asupra comportamentului populației. În contextul pandemiei COVID-19, acest studiu a explorat în mod sistematic dacă și de ce criza sanitară stimulează preferința consumatorilor pentru economisire (față de cheltuieli).* *Scopul* acestei lucrări este de a analiza  *preferințele populației dar și a agenților economici în ceea ce privește plasamentele în depozite bancare, plasamente efectuate de către aceștia atât la nivel european cât și național. Analiza constă în analiza evoluţiei economisirii în România dar și în alte ţări din Europa și are la bază datele publicate de banca centrală a României în statisticile BNR, statisticile FGDB dar și datele publicate de Eurostat. Economisirea este analizată și pe sectoare instituţionale, cu accent pe sectorul gospodariilor populaţiei şi al companiilor nefinanciare. Rezultatele studiului arată că* *pentru a face mai bine față incertitudinilor și riscurilor viitoare, indivizii pot rezerva resurse și pot crește comportamentul de economisire. De asemenea, se observă că indivizii care se confruntă cu o pandemie economisesc mai mult decât în perioadele de stabilitate.*

*Key words: economisire, produse bancare de economisire, FGDB, depozite bancare.*

1. **Introducere**

Economisirea reprezintă un subiect dezbatut frecvent în literatura de speicialitate din domeniul economic pentru că condițiile de economisire contribuie la creșterea economică. Autorul Dănilă Nicolae susține că perspectiva unei bune creșteri economice este dată de trăsătura prezentă a unui proces de economisire, deoarece economiile prezente pot fi o sursă de finanțare „atât a inovațiilor pentru creșterea productivității capitalului, cât și a serviciului datoriei publice.” Atât la nivel național cât și la nivel europan rata de economisire este urmărită minuțios de către specialiști prin intermediul unui set de indicatori specifici cu scopul de a menține un echilibru în viața economică.

Studiile recente[[1]](#footnote-1) indică faptul că gravitatea pandemiei are un impact pozitiv semnificativ asupra disponibilității populației de a economisi (față de a cheltui). Percepția riscului joacă un rol de mediere între gravitatea situațiilor de urgență și disponibilitatea consumatorilor de a economisi (față de cheltuieli). Unul dintre cele mai tipice comportamente din timpul pandemiei COVID-19 este panica (Arafat și colab., 2020a), care rezultă din frica indivizilor de lipsă, pierderea controlului și exacerbarea anxietății (Arafat și colab., 2020b; Yuen și colab. ., 2020).

*Scopul* acestei lucrări constă în analiza unei problematici actuale, referitoare la comportamentul de economisire în contexul actual, cu implicații directe asupra economiei, dar și asupra oamenilor deoarece este foarte important să se știe cum să economisească „corect”. Lucrarea urmărește în special să analizeze comportamentul populației dar și al agenților economici din România în ceea ce privește plasamentele în depozite efectuate de către aceștia, fiind urmărită o analiză atât la nivel european cât și național, analiză bazată pe datele reflectate în pasivul bilanțier agregat al instituțiilor de credit și raportate către BNR și FGDB, *dar și pe datele publicate de Eurostat*.

Pornind de la aceste considerente lucrarea de față este structurată după cum urmează: introducere, în cea de a doua parte am prezentat o serie de abordări ale procesului de economisire așa cum le-am identificat prin studiul literaturii de specialitate, urmată de o scurtă prezentare a motivelor românilor în alegerea de a limita consumul și de a economisi bani. Cea de-a treia parte debutează cu analiza a procesului de economisire la nivel european, urmată de o analiză a structurii și evolutiei din punct de vedere cantitativ a depozitelor atrase de către instituțiile de credit din România de la populație, societăți financiare, administrația statului etc. Lucrarea se incheie cu o parte referitoare la concluziile cercetării realizate.

1. **Literature review**

Sub aspect economic, economisirea poate lua preponderent forma creșterilor depozitelor bancare, achizițiilor de titluri de valoarea și chiar a creșterilor de disponibilități sub formă de numerar. Măsura în care persoanele economisesc este influențată de preferințele lor pentru consumul viitor, de așteptările lor cu privire la venitul viitor și într-o oarecare măsură de rata dobânzii.

Pentru întelegerea procesului de economisire, trebuie să se cunoască diferența dintre termenii de economisire si economii. Se poate observa o diferență din punct de vedere etimologic între cuvintele „economisire” și „economii”. Pe de o parte, „economisirea” se referă la actul de a nu consuma bunurile cuiva în timp ce „economia” face referire la multiplele oportunități de diminuare a costurilor. Pe de altă parte, „economisirea„ se referă la o activitate care se petrece în timp, o variabilă de flux pe când „economiile” se referă la ceva care există la un moment dat, o variabilă de tip stoc.[[2]](#footnote-2)

Există numeroase studii care examinează factorii determinanți ai procesului de economisire atât la nivel de țară cât și la nivel de grup de țări (Yong et al., 2008; Masson et al., 1998Loayza et al., 2000; Wan et al. 2003; Cohn and Kolluri 2003; Bhandari et al., 2007; Horioka and Hagiwara, 2011; Zhou, 2014)[[3]](#footnote-3). Motivul pentru care sunt analizate condițiile de economisire este că economisirea a fost considerată drept factor substanțial pentru investiții și afectează ulterior creșterea economică.

Autorul Axel Börsch-Supan (1995) în acdrul unei cercetări urmărește să realizez o evaluare a relevanței diferitelor canale prin care îmbătrânirea populației afectează economisirea și investițiile în țările OCDE. Rezultatul studiului arată că pe termen lung, o creștere a ratei forței de muncă din cauza îmbătrânirii populației este probabil să slăbească randamentul capitalului în țările OCDE îmbătrânite, reducând economiile, iar în același timp guvernele sunt tentate să crească cererea de fonduri pentru finanțarea cheltuielilor sociale.

Astfel Masson et al., 1998 arată că în ţările în care venitul pe cap de locuitor este mai mic decât cea din SUA, creșterile PIB pe cap de locuitor asigură creșterea economiilor, în timp ce în țările în care venitul pe cap de locuitor este mai mare, aceasta determină reducerea economiilor .

Cohn și Kolluri (2003: 1207) au investigat comportamentul de economisire a gospodăriilor pentru ţările G7 în anii 1960-1999 și au constatat că atunci când ratele reale ale dobânzilor sunt mai mari și în creștere afecează în mod pozitiv economiile gospodăriilor, iar atunci când are loc o scădere a asigurărilor sociale de asemenea această măsură guvernamentală susține creșterea economisirii gospodăriilor.

In tr-un studiu dn 2011, Horioka și Hagiwara , analizează tendințele ratelor de economisire internă în țările în curs de dezvoltare din Asia în perioada 1966-2007 și au constat că, în general, economiile interne au crescut, dar au existat diferențe importante in fiecare tara, diferențe datorate structurii de vârstă a populației, nivelului veniturilor, dar și nivelului de dezvoltare a sectorului financiar. De asemenea, au estimat, tendințele viitoare pentru anii 2011-2030 și concluzionează că Asia va menține economiile cel putin la nivelul lui 2007, chiar dacă populația este tot mai îmbătrânită.

În cadrul unui studiu din 2015[[4]](#footnote-4), Kivanç Halil ARIÇ examinează factorii determinanți ai economisirii în țările APEC pentru un număr de 16 țări în perioada 2000-2013 și concluzionează că venitul, raportul de dependență de vârstă, populația tânără, populația rurală și populația urbană afectează în mod pozitiv economiile, iar inflația și populația în vârstă nu au un efect semnificativ asupra economiilor.

Gazi (2016) examinează relația dintre rata de economisire și PIB-ul real pentru Australia pentru perioada 1971–2014 aplicând trei tehnici econometrice. Fiecare dintre cele trei modele confirmă, în grade diferite, relația pe termen lung dintre raportul de dependență, rata de economisire și PIB-ul real. Rezultatul general implică faptul că schimbările în structura de vârstă a populației au avut un impact semnificativ asupra PIB-ului real pe cap de locuitor, Astfel, îmbătrânirea populației va genera schimbări în PIB real și vaor trebui găsite soluții în acest sens, cum arfi creșetrea gradului de imigrație a fortei de muncă calificată.

MartaPascual-SaezaDavidCantarero-PrietoaJosé R.Pires Manso (2020) examinează în lucraea lor efectul îmbătrânirii populației asupra economiilor și utilizează un panel de date dintr-un eșantion de țări europene selectate, colectat de la Banca Mondială (BM, 2016) – baza de date Indicatori de dezvoltare mondială (WDI), pentru perioada 1990-2013. Ei arată că longevitatea și ratele de dependență au ambele impact semnificativ asupra economiilor, tot ei sustin că rezultatele sunt influențate de modul în care sunt gestionate datele.

În studiile sale, Keynes a identificat o serie de motive care favorizează economisirea, motive care se identifică cu cele ale cerințelor actuale de economisire. Astfel, Institutul Român pentru Evaluare și Strategie a realizat un sondaj intitulat „Românii și Banii Lor – Percepții, comportamente și proiecții financiare” pe un eșantion de 972 de indivizi în perioada 7-10 ianuarie 2019 constatându-se că banii sunt principala sursă de îngrijorare a românilor.

În urma efectuării studiului de cercetare realizat de IRES[[5]](#footnote-5) și a sondajului realizat de FGDB[[6]](#footnote-6) s-a constatat faptul că economiile românilor și comportamentul lor de a economisi este unul destul de redus în raport cu întregul eșantion. Acesta este direct proporțional cu nivelul de educație al respondenților și invers proporțional cu vârsta, datele evidențiind faptul că tinerii cu vârsta cuprinsă între 18-35 de ani au o tendință de a economisi mult mai ridicată în comparație cu restul populației. Rezultatele indică faptul că sub 50% din cei chestionați (32%) au o sumă de bani economisită pentru nevoiele viitoare. Rezultatele acestor sondaje confirmă evolutia ciclului de viață al înclinației spre economisire descris de Pond Keith în lucrarea sa Retail banking, ciclu care evidențiază evoluția economisirii în funcție de stadiile de viață ale individului. Astfel se constată că coăii și adolescenții economisesc cel mai mult până la vârsta studenției, după care scade interesul pentru economisire, și crețște din nou după vârsta de 50 de ani spre varsta de pensionare atingand din nou un maxim. Poplația în general are motivații diferite când recurge la economisire, cum ar fi[[7]](#footnote-7): perspectiva unor cheltuieli viitoare de anvergură, situații neprevăzute, susținerea financiară a membrilor familiei, tradiția, pentru a crea un istoric bancar bun în perspectiva contractării unui credit[[8]](#footnote-8) , pentru a majora venturile în perioada de pensile.

Societățile bancare joacă un rol deosebit de important în modelarea averii financiare individuale prin diversele produse și servicii bancare oferită într-o gamă variată în funcție de necesitățile fiecărei persoane. Principalele produse bancare oferite de instituțiile de credit în vederea economisirii depozitele bancare, conturile de economii, certificatele de depozit și alte produse financiare de economisire cum ar fi depozitele structurale, pensiile private, produsele de asigurări, fondurile mutuale și serviciile de brokeraj pe piața de capital. Cu toate acestea analizele evidențiază că forma preferată de economisire este cea sub forma depozitelor.

Astfel, băncile au devenit o parte esențială din viața de zi cu zi a populației, majoritatea orientându-se către acestea pentru servicii sau chiar sfaturi legate de economiile proprii. Această oricetare a populatiei spre economisirea sub forma depozitelor se datorează și plafonului de acoperire pe deponent-persoană fizică care este de 100 000 euro, compensația fiind în proporție de 100% din valoarea acelor depozite asigurate.

În România, Sistemul Bauspar a fost conceput cu scopul de a ajuta populația să economisească și în același timp să reducă consumul. Astfel, conform ziarului Adevărul „după aproape trei ani de nefuncționare, sistemul de economisire – creditare pentru locuințe Bauspar a repornit, iar românii pot economisi bani pentru a cumpăra sau moderniza o locuință, fiind încurajați de stat cu o primă anuală. Tot prin acest sistem, ei pot lua credite imobiliare cu o dobândă fixă.” Statul român are un rol important în cadrul Sistemului Bauspar deoarece „pentru economiile tale vei beneficia din partea Statului de prima de stat, în valoare de 25% din depunerile tale anuale, dar fără a depăși echivalentul în lei a 250 euro/an/client. Primele de stat se solicită de la autoritatea de implementare după încheierea anului calendaristic în care s-a realizat economisirea.”

1. **Analiza evoluției procesului de atragere a depozitelor de către instituțiile de credit la nivel european și național**

Astfel, la nivel internațional am analizat 3 tipuri de depozite atrase de instituțiile de credit, și anume: depozite atrase ale gospodăriilor populației, depozite atrase de la societăți și depozitele atrase ale altor instituții financiare. Pentru această analiză am apelat la datele publicate pe eurostat pe care le-am centralizat, am analizat structura acestora pe bază de indicatori specifici având în vedere diferite criterii instituționale de grupare a depozitelor cum ar fi: depozitele populației, depozitele societăților dar și ale instituțiilor guvernamentale. Perioada supusă analizei a fost 1 ianuarie 2016 – ianuarie 2020. Pe baza statisticilor la nivel europeanam selectat țările care au cel mai mare nivel al depozitelor atrase. După cum se poate observa, în graficul 1. s-au remarcat din punct de vedere al nivelului și al ponderii depozitelor gospodăriilor populației în total depozite atrase de către instituțiile de credit, 5 țări, și anume: Germania, Franța, Italia, Spania și Olanda. Astfel, Germania se situează pe primul loc fiind țara cu cel mai mare nivel de depozite atrase, acesta aflându-se într-un trend crescător pe durata perioadei analizate. De asemenea, atât Franța, Italia cât și Spania cu Olanda au o evoluție ascendentă înregistrând creșteri de la un an la altul, ceea ce semnifică creșterea gradului de economisire al populației.

**Grafic nr. 1** Evoluția nivelului depozitelor atrase de la populație de către instituțiile de credit a primelor 5 țări UE

*Sursă:* Elaborat de autoare

În ceea ce privește depozitele atrase ale societăților, din punct de vedere al nivelului și al ponderii, Franța se află pe primul loc depășind Germania și este urmată de Olanda, Italia și Spania. Cea mai mare valoarea a depozitelor înregistrată de Franța a fost în anul 2020 de 679.593 mil euro, adică 26,3% din totalul depozitelor atrase ale țărilor din zona euro. Acest lucru poate fi datorat îmbunătățirii situației economice a Franței prin creșterea veniturilor per locuitor.

**Grafic nr. 2.** Evoluția nivelului depozitelor societăților atrase de către instituțiile de credit a primelor 5 țări UE

*Sursă:* Elaborat de autoare

În ceea ce privește depozitele atrase de la alte instituții financiare, Italia s-a marcat prin nivelul depozitelor atrase și de asemenea, prin creșterea constantă a valorii depozitelor înregistrând în prezent (2020) 358.261 mil euro adică 19,3% din totalul depozitelor plasate de țările din zona euro. Franța are valori relativ apropiate de Italia, în timp ce Spania a înregistrat constant scăderi ale depozitelor atrase cu toate că în 2016 a avut cel mai mare nivel de depozite, în prezent aceasta deține 13,4% din totalul depozitelor plasate de țările din zona euro. Cauzele scăderilor dar și a fluctuațiilor pot fi influențate de mai mulți factori cum ar fi: dezechilibrele din economia națională a acestor țări, inflația scăpată de sub control, rata de dobândă a depozitelor nesemnificativă sau chiar politica neadecvată a băncilor ș.a.

**Grafic nr.** 3. Evoluția nivelului depozitelor altor instituții financiare atrase de către instituțiile de credit a primelor 5 țări UE

*Sursă:* Elaborat de autoare

*La nivel național* am analizat evoluția structurii depozitelor atrase pe tipuri de sectoare instituționale la nivelulul sistemului bancar din România la data de 1 ianuarie pe perioada 2016 - 2020. Cercetarea se bazează pe datele extrase din baza de date interactivă a BNR-ului pentru perioada 2016 - 2020. Rezultatele calculelor după aplicarea indicatorilor de structură au fost sintetizate si reprezentate cu ajutorul graficelor. Graficul 4. prezintă o structură a depozitelor atrase in perioada analizată in funcție de sectorul institutional.

**Grafic nr. 4.** Evoluția structurii depozitelor totale atrase de către instituțiile de credit

*Sursă:* Elaborat de autoare

Principala sursă a băncilor pentru a efectua plasamente sub formă de credite o reprezintă depozitele bancare. În ceea ce privește nivelul depozitelor atrase din România, de-a lungul perioadei analizate depozitele gospodăriilor populației au înregistrat cea mai mare valoare. Totuși de remarcat este faptul că „inegalitățile evidențiate la nivelul economisirii bancare a populației s-au accentuat, numărul deponenților persoane fizice cu depozite peste plafonul de acoperire al FGDB a crescut în intervalul analizat. O evoluție similară a fost înregistrată și din punct de vedere valoric, sumele aflate peste plafonul de acoperire avansând cu 13%, în timp ce depozitele aflate în plafon au crescut cu 10%.”[[9]](#footnote-9) De asemenea, se remarcă și depozitele societăților nefinanciare cu o valoare de 124.061,5 mil lei. Înafară de depozitele nerezidenților, trendul este crescător pentru fiecare categorie de depozit, lucru benefic pentru economia românească. Depozitele nerezidenților înregistrează fluctuații ale valorilor care pot fi datorate din cauza instabilității economice, creșterea inflației, dobânda neatractivă etc. Cu toate acestea, nivelul depozitelor totale atrase este în continuă creștere, nivelul depozitelor totale din 2020 este cu 103.552,2 mil lei mai mare față de cel din 2016.

Din punct de vedere al structurii, la nivelul României în prezent, cea mai mare pondere în volumul total de depozite atrase, o pondere de 47,8% este cea a depozitelor gospodăriilor populației, care reprezintă aproape jumate din volumul total, urmată de ponderea depozitelor societăților nefinanciare de 26,5%, ponderea depozitelor administrației publice de 12,1%, ponderea depozitelor nerezidenților de 9,6% și nu în cele din urma ponderea depozitelor instituțiilor financiare nemonetare de 3,7%.

Depozitele atrase ale gospodăriilor populației au o evoluție pozitivă astfel încât acestea reprezintă aproape jumatate (graficul 4) din nivelul total al depozitelor atrase din România iar trendul lor ascendent este datorat îmbunătățirii nivelului de trai din țară ceea ce încurajează populația să-și plaseze economiile în depozite bancare.

Astfel, voi analiza în continuare evoluția depozitelor gospodăriilor populației, analiză bazată pe indicatorii de structură pentru care am avut în vedere două mari criterii, respctiv termenul de plasare (la vedere, la termen) și moneda de economisire (lei, valuta). Din punct de vedere al structurii se poate observa în graficul 5. Că pupolația României preferă să economisească în lei și pe termen lung, nu overnight.

**Grafic nr. 5.** Evoluția structurii depozitelor gospodăriilor populației overnight în lei și valute și evoluția depozitelor la termen în lei și valute

*Sursă:* Elaborat de autoare

În ceea ce privește depozitele atrase ale societăților nefinanciare, trendul este de asemenea crescător. Cel mai mare nivel a fost înregistrat în 2020 de 124.061,5 mil lei adică 26,5% din totalul depozitelor, în creștere față de anul precedent unde s-a înregistrat un nivel de 110.979,9 mil lei, creșterea fiind de 13.081,6 mil lei, cu 11,8% mai mare, fiind de asemenea, și cea mai mare creștere comparată cu anii precedenți a perioadei analizate. În cazul acestui tip de depozit predomină depozitele overnight în detrimentul celor la termen cum era cazul depozitelor gospodăriilor populației (graficul 6). Nivelul depozitelor overnight înregistrează o creștere constantă de la an la an în timp ce depozitele la termen prezintă fluctuații de valori. Diferența dintre cele două tipuri de depozite este foarte mare astfel se poate deduce faptul că societățile nefinanciare nu riscă să-și imobilizeze sume de bani prin depozitele la termen ci le preferă pe cele cu scadență mică asigurându-se împotriva lipsei de lichiditate.

**Grafic nr. 6.** Evoluția structurii depozitelor societăților nefinanciare overnight în lei și valute și evoluția depozitelor la termen în lei și valute

*Sursă:* Elaborat de autoare

Fondul de Garantare a Depozitelor în Sistemul Bancar (FGDB) a fost creat cu scopul de a salva instituțiile de credit aflate în „situații excepționale” și totodată „este o preocupare primordială socială deoarece falimentul unei bănci înseamnă prăbușirea relațiilor de credit și pierderea unei părți importante a clienților, a deponenților în special, care nu-și mai pot recupera integral sumele depuse.” [[10]](#footnote-10)

Astfel, pe baza statisticilor publicate de către FGDB am completat analiza la nivel național și cu o analiză a evoluției valorii totale a depozitelor bancare atrase de către instituțiile de credit participante la acesta (FGDB), urmată de o analiză din punct de vedere structural după diverse criterii: dupa tipul beneficiarului, dupa moneda de constiturire. Perioada supusă analizei este 2016-2021.

În urma analizelor realizate pe baza datelor raportate de toate instituțiile de credit participante, numărul deponenților și implicit a depozitelor bancare se află într-o continuă modificare, valorile fluctuând de la un semestru la altul așa cum se poate observa în tabelul de mai jos:

**Tabel nr. 1** Evoluția anuală a numărului de deponenți la instituțiile de credit participante la FGDB în ultimii 7 ani

|  |  |
| --- | --- |
| Perioada | Total deponenți |
| 2015 | 15.204.965 |
| 2016 | 15.174.616 |
| 2017 | 15.057.982 |
| 2018 | 15.183.072 |
| 2019  | 15.304.226 |
| 2020 | 15.358.039 |
| 2021 T2 | 15.160.064 |

*Sursă:* elaborat de autoare conform statisticii realizate de FGDB, vezi <https://www.fgdb.ro/pagini/statistici>

După cum se observă în tabelul de mai sus, numărul deponenților este în creștere de la an la an, excepție facand anul 2021 pentru care datele analizate sunt la nivelul trimestrului II. Acest lucru are un impact pozitiv asupra instituțiilor de credit deoarece le încurajează să sporească numărul de credite acordate persoanelor fizice și juridice. Totodată, acest lucru are ca efect și creșterea încrederii în sistemul bancar iar astfel băncile vor diversifica ofertele în ceea ce privește plasamentele în depozite bancare.

În societatea românească există o serie de factori predominanți care diferă de la individ la individ ca urmare a unor particularități ce țin de comportamentul fiecărui om dar și de conjunctura socială în care aceștia trăiesc. Capacitatea indivizilor de a economisi rezultă din evoluția produsului intern brut raportat la locuitori, iar calitatea comportamentului financiar este determinată de numeroși factori, o importanță deosebită având venitul, cunoștințele și competențele financiare proprii. Tendința de economisire poate fi determinată prin intermediul unor factori de natură socială (dorința de consum, de achiziție a unor bunuri) dar și prin intermediul unor factori economici ce se află în strânsă legătură cu dezvoltarea economică (inflație, taxe și impozite, dobânda, venitul net, rata rentabilității economice etc).

Evoluția depozitelor bancare din punct de vedere valoric atrase de către instituțiile de credit participante la FGDB a cunoscut în ultima vreme o creștere semnificativă ( a se vedea graficul 7).

**Graficul nr. 7.** Evoluția depozitelor bancare atrase de către instituțiile de credit participante la FGDB

Se poate observa faptul că depozitele aferente instituțiilor de credit participante la FGDB se află într-o creștere constantă, ajungând de la valoarea de 292.114,2 mil lei înregistrată în anul 2015 la valoarea de 438.556,8 mil lei înregistrat în anul 2021 (trimestrul II).Valoarea în creștere a depozitelor atrase de către instituțiile de credit participante la FGDB semnifică faptul că atât populația cât și companiile tind spre a economisi mai mult în ciuda faptului că dobânda la depozite este neatractivă.

**Grafic nr. 8.** Structura depozitelor pe beneficiari

*Sursă:* Elaborat de autoare

Graficul 8 evidențiază tendința crescătoare a populației spre economisire chiar în contextul crisei sanitare COVID 19. Cauzele acestor creșteri sunt multiple, însă dintre cele mai importante cu impact puternic asupra determinării populației de a face plasamente este creșterea veniturilor populației cu 25% din diferența la salariu prin Legea salarizării intrată în vigoare la data de 1 ianuarie 2019 și este valabilă pentru bugetari. Câștigul salarial mediu nominal net a crescut în decembrie 2019 cu 5% ajungând la 3.340 lei. De asemenea, la creșterea nivelului depozitelor contribuie și rata șomajului care a înregistrat unul din cele mai scăzute niveluri din ultimii ani de 3,7% în luna decembrie 2018. Acest lucru se datorează evoluției climatului favorabil al pieței de muncă din România.

O altă cauza a creșterii depozitelor este existența schemei de garantare care asigură o acoperire de până la 100.000 euro. Aceasta schemă evită instaurarea unui comportament guvernat de panica pierderilor posibile ale economiilor deoarece acest comportament ar contribui la generarea efectului de domino care constă în retrageri masive de disponibilități de la instituțiile de credit. Acest lucru ar putea provoca și o criza de lichidități și de asemenea, o lipsă de fonduri pentru plasamentele de credite.

**Grafic nr. 9** Structura depozitelor după moneda de economisire

*Sursă:* Elaborat de autoare în urma calculelor indicatorilor de structură

Din analiza graficului 9 se poate observa preferinta deponentilor de a economisi atât în moneda natională (în medie 63%) dar si in alte valute, preferată fiind valuta euro (30%), prefererintă justificată atat de stabilitatea acestei valute cat și de increderea in aceasta deoarece in viitor urmeaza a fi intodusa in circulatie si in România.

**Concluzii**

Instituțiile de credit joacă un rol deosebit de important în modelarea averii financiare individuale prin diversele produse și servicii bancare oferită într-o gamă variată în funcție de necesitățile fiecărei persoane.

Pe baza analizei statisticilor la nivel european s-a constatat faptul că nivelul de economisire variază de la o țară la altă în funcție de comportamentul populației dar și în funcție de costul vieții. La nivel european și în România, procesul de economisire are acelasi trend de creștere și se deosebește prin gradul de educație financiară a deponenților și este influențat de factorii fie interni, fie externi cum ar fi: inflația, dobânda, decalajele economice, veniturile populației, factori sociali, demografici, politici etc.

Cu toate că rata de dobândă pentru plasamentele în depozite bancare la vedere sau la termen nu este încurajatoare, cercetara a demonstrat faptul că nivelul depozitelor atrase de către instituțiile de credit este în continuă creștere atât pe plan internațional cât și în plan național. În acest sens, profitabilitata băncilor a cunoscut cea mai mare creștere în ultimii ani pe seama diferenței dintre dobânda la credite și dobânda la depozite.

Această creștere poate fi remarcată analizând evoluția depozitelor totale atrase la nivelul țărilor din zona euro și analizând evoluția depozitelor atrase la nivelul sistemului bancar din România. La nivel european, depozitele gospodăriilor populației și depozitele societăților au înregistrat valori ascendente în timp ce depozitele altor instituții financiare au înregistrat fluctuații ale valorilor. La nivelul sistemului bancar din România, depozitele atrase de către instituțiile de credit s-au aflat într-o continuă creștere datorită îmbunătățirii condițiilor de trai bazate pe creșteri salariale, scăderea ratei șomajului și de asemenea, imbunătățirea condițiilor economice ale României. Valoarea totală a depozitelor atrase a crescut considerabil în decursul perioadei analizate, o creștere de 28%. Un studiu realizat de ING arată că românii conduc în clasamentul european care indică tendinţa de economisire de la nivelul populaţiei în contextul pandemic, cu un procent de 83% faţă de 66,5%, media europeană, fiind urmaţi de polonezi (82%), turci (80%) şi cehi (71%). La începutul pandemiei, economisirea a fost pentru mulţi un lucru neintenţionat, ca urmare a impunerii restricţiilor de mobilitate. După aproape un an, numărul celor care şi-au propus să economisească în mod activ a crescut substanţial.

Concluzia cercetării realizate este că *indivizii, dar și companiile care se confruntă cu o pandemie economisesc mai mult decât în perioadele de stabilitate și* pune în lumină faptul că economisirea într-o țară este un pilon de bază chiar în contextul pandemiei de COVID 19, fiind considerată totodată „combustibilul necesar pentru creșterea economică.”

# Bibliografie

1. Apetri, A., (2019), *Monedă și instituțiile de credit,* Ed. Universității Stefan cel Mare Suceava
2. Axel Börsch-Supan (1995), *The Impact of Population Aging on Savings, Investment and Growth in the OECD* Area, <https://madoc.bib.uni-mannheim.de/1062/>
3. Căpraru, B., (2009), *Retail banking,* Colecția Oeconomica, Ed. CH Back, București
4. Copaciuc, M., Mihăescu, F., (2009), *Trăsături ale economisirii populației*, București, available at the following link: <http://www.fgdb.ro/publications/mihaicopaciu.pdf>, [accessed at 20.02.2022]
5. Dumitru, Ionut and Mircea, Romulus and Jianu (Dumitru), Ionela, *Savings in Romania - developments and fundamentals,* <https://mpra.ub.uni-muenchen.de/29027/1/MPRA_paper_29027.pdf>
6. Gazi A.Uddina, Khorshed AlamaJeff Gowab, (2016), *Population age structure and savings rate impacts on economic growth: Evidence from Australia,* Economic Analysis and Policy, Volume 52, Pages 23-33, <https://www.sciencedirect.com/science/article/abs/pii/S0313592616300327?casa_token=vA7mYZvVhiMAAAAA:hE7mNwqleBUvvRNummYwuisbpyXxVtkifUwmN5CDcnVcOdpGLBZTheORIyiI0TtMv5esGfYP>
7. Hețeș, I., (2008), *Operațiunile instituțiilor de credit*, Ed. Universității de Vest Timișoara
8. Horioka, C.Y. and Hagiwara, A.T., (2011), *The Determinants and Long-Term Projections of Saving Rates in Developing Asia*. NBER Working Paper. 17581. pp.1-35.

Institutul Român pentru Evaluare și Strategie, (2019),  *Studiul Românii și banii. Percepții, atitudini și comportamente cu privire la bani*, available at the following link: <http://www.ires.com.ro/uploads/articole/ires_romanii-si-banii-lor_sondaj-de-opinie_ianuarie-2019.pdf>, [accessed at 20.02.2022]

1. Kivanç Halil ARIÇ, (2015), *Determinants of savings in the APEC countries*, Theoretical and Applied Economics Volume XXII (2015), No. 2(603), Summer, pp. 113-122, <http://store.ectap.ro/articole/1087.pdf>
2. Marta Pascual-Saeza, David Cantarero-Prietoa, José R. Pires Manso, *Does population ageing affect savings in Europe?,* <https://www.sciencedirect.com/science/article/abs/pii/S0161893819301164?casa_token=XhUr6kk-TWQAAAAA:Cpp7-3nmcJPww8wllfJUP7j1kNSdgq_cfmjMoiG8mNoRCDosyBuAf7Zr41OWhtxX2E-WBAcc>
3. Nedelescu, M., (2015), *Monedă*, Ed. Pro Universitaria, București, 2015
4. The Editors of Encyclopaedia, *„Saving”*, <https://www.britannica.com/topic/saving>
5. Xiaotong Jin, Yurou Zhao, Wei Song, and Taiyang Zhao, *Save for Safe: Effect of COVID-19 Pandemic on Consumers’ Saving and Spending Behavior in China* <https://www.ncbi.nlm.nih.gov/pmc/articles/PMC8047313/>
6. <https://www.bnr.ro/Publicatii-periodice-204.aspx>
7. <https://www.euro-area-statistics.org/?lg=ro>
8. <https://www.fgdb.ro/>
1. Save for Safe: Effect of COVID-19 Pandemic on Consumers' Saving and Spending Behavior in China

Xiaotong Jin,1 Yurou Zhao,1,\* Wei Song,1 and Taiyang Zhao2, <https://www.ncbi.nlm.nih.gov/pmc/articles/PMC8047313/> [↑](#footnote-ref-1)
2. The Editors of Encyclopaedia, *„Saving”*, <https://www.britannica.com/topic/saving>, [accesat la 17.11.2019] [↑](#footnote-ref-2)
3. Kivanç Halil ARIÇ, Determinants of savings in the APEC countries, Theoretical and Applied Economics Volume XXII (2015), No. 2(603), Summer, pp. 113-122, http://store.ectap.ro/articole/1087.pdf [↑](#footnote-ref-3)
4. Kivanç Halil ARIÇ, Determinants of savings in the APEC countries, Theoretical and Applied Economics Volume XXII (2015), No. 2(603), Summer, pp. 113-122, <http://store.ectap.ro/articole/1087.pdf> [↑](#footnote-ref-4)
5. Institutul Român pentru Evaluare și Strategie, *Studiul Românii și banii. Percepții, atitudini și comportamente cu privire la bani*, 2019, disponibil la următorul link: <http://www.ires.com.ro/uploads/articole/ires_romanii-si-banii-lor_sondaj-de-opinie_ianuarie-2019.pdf>, [accesat la 20.02.2020] [↑](#footnote-ref-5)
6. Copaciuc, M., Mihăescu, F., *Trăsături ale economisirii populației*, București, 2009, disponibil la următorul link: <http://www.fgdb.ro/publications/mihaicopaciu.pdf>, [accesat la 20.02.2020] [↑](#footnote-ref-6)
7. Căpraru, B., Retail banking, Colecția Oeconomica, Ed. CH Back, București, 2009, pp.35-37 [↑](#footnote-ref-7)
8. [↑](#footnote-ref-8)
9. BNR, *Raport asupra stabilității financiare*, decembrie 2019, p. 44 [↑](#footnote-ref-9)
10. Heteș, I., *Operațiunile instituțiilor de credit*, Ed. Universității de Vest Timișoara, 2008, p. 51 [↑](#footnote-ref-10)